OpenLLM-France/wikimedia huggingface dataset:
# Atxistoi

Atxistoi Nafarroako erdialdeko Pirinioetan dagoen mendi bat da, Lauriñaga mendilerroan. Mendilerro hau, hiru mendik osatzen dute eta Atxistoi, garaieraz, erdian dagoena da, 1230 metrorekin. Orreagatik gertu dago.
Atxistoi mendiak, Lauriñaga eta Lindus mendien artean dagoena, ondo adierazia geratzen da Mizpiratxar edo Granada eta Beraiko lepoa lepoen artean. Mendi honen tontorrean, 158 zenbakia daroan mugarria dago.

## Irispideak

1057 metroko garaierara dagoen Ibañetako mendatean, bide txiki asfaltatu bat hartu behar da, 1283 metroko garaiera duen Girizu mendiaren iparraldeko aurpegi basotsutik igarotzen dena. Eskumatara ehiztari txabola bat utzi ondoren, 1086 metroko garaieran dagoen Garabide izeneko lepora iristen da. Toki honetan, eskuinetaranzko bidea utzi behar da, antzinako bunker baten ondotik igarotzen den bide bat hartzeko. Bidea basotik doa eta altuera galtzen du 1142 metroko garaieran dagoen Mizpiratxar lepoaren bertikalean kokatzeko. Orduan, basoko bidea uzten da, zuzenean mendebaldean dagoen lepo honetara igotzeko, non, gailurraren gainean dauden uso ehizatokietarantz doan bide batekin lotzen den. Hemen, 156 zenbakia duen mugarria dago. Hemendik aurrera, igoerak gailur belartsutik jarraitzen du igoera goxoan, muga adierazten duen alanbre hesiaren ondoan, 1230 metrora dagoen tontorrera helduz.
Aurrekoaren bide alternatibo bat, asfaltatutako bidea 1169 metrora dagoen Lindus lepora jarrai daiteke, izen bereko tontorraren ondoan. Eskumatara, iparralderantz, basotik jaisten den bide bat hartzen da, baina apur batean baino ez da jarraitu behar, gailurraren tontorrera igo behar baita, non lehen aipaturiko uso ehizatokiak dauden, altuera ez galtzeko. Honela, 1142 metrora dagoen Mizpiratxar edo Granada lepora iristen da, nondik tontorrera iristen den.

## Kanpo estekak

* euskal-herria.org webgunean
* Datuak: Q12254450
# Atxondo (argipena)

Atxondo izenak hainbat adiera du:
* Atxondo, Bizkaiko udalerria.
* Atxondo, Forua herriko auzoa.
* Atxondoko mendilerroa, Bizkaiganeko mendilerroa izenez ere ezaguna, eta bertan da:
** Axbiribil edo Atxondo tontorra (354 m).
* Atxondo, Arabako Okondo udalerrian antolatu zen plataforma politikoa.
# Atxondo (Okondo)

    Artikulu hau Okondoko plataforma politikoari buruzkoa da; beste esanahietarako, ikus «Atxondo (argipena)».
Atxondo Espainiako Alderdien Legea onartu ondoren Okondon sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 66 izan ziren boto nuluak, emandako botoen %8,76.

## Ikus, gainera

* Espainiako Alderdien Legea

## Kanpo estekak

* Datuak: Q12254453
# Asia Hego Ekialdeko Tratatuaren Erakundea

    Ez nahasi Hego-Ekialdeko Asiako Tratatuaren Erakundearekin.
Asia Hego Ekialdeko Tratatuaren Erakundea (ingelesez: Southeast Asia Treaty Organization) edo SEATO defentsa-erakunde erregionala izan zen. Australia, Frantzia, Zeelanda Berria, Pakistan, Filipinak, Thailandia, Britainia Handia eta Estatu Batuek osatua, 1955etik 1977ra arte indarrean zegoen. Hego-ekialdeko Asiako defentsa kolektiboko itunaren zati gisa sortu zen, eskualdea SESBeko eta Txina komunismotik babesteko.
Vietnam, Kanbodia eta Laos, ez ziren onarpenerako kontuan hartu, eta inguruko beste herrialde batzuek nahiago izan zuten Lerrokatu Gabeko Herrialdeen Mugimenduaren parte izan. SEATOk ez zuen botere militar iraunkorrik, baina bere kideek ariketa militar konbinatuetan parte hartu zuten. Pakistan 1968an erretiratu zen, eta Frantziak finantza-laguntza eten zuen 1975ean. Erakundea 1977an desegin zuten ofizialki. SEATOren Kuartel Nagusiak ez zuen aginte bateraturik, ezta NATOren kasuan bezalako indar antolaturik ere. Ia ez zuen lankidetza militarrerako sistemarik, maniobrak eta defentsa plan bateratuak zituen. Batez ere bere boterea Estatu Batuen menpe zegoen.

## Erreferentziak

* 1 2 Euskalterm: [Hiztegi terminologikoa] [2005] eta [Laburtzapenak Hiztegia] [2009]

## Kanpo estekak

* Datuak: Q277252
* Multimedia: Southeast Asia Treaty Organization / Q277252
# Asia Ortega

Asia Ortega Leiva (Bartzelona, 1995eko maiatzaren 18a) Kataluniako zinema eta telebistako dantzari eta aktorea da.

## Filmografia
### Zinema

* Cuando los ángeles duermen (2018)
* Tu hijo (2018)
* Hasta el cielo (2020)
* Malnazidos (2022)

### Telebista

* Centro médico (2017)
* Más de 100 mentiras (2019)
* Les de l'hoquei (2019-2020)
* El inocente (2021)
* El internado: Las Cumbres (2021-orain)

## Kanpo estekak

* Asia Ortega Internet Movie Databasen
* Asia Ortega Instagramen
* Datuak: Q90902067
# Asia Ramazan Antar

Asia Ramazan Antar (Qamishli, 1997-Manbij, 2016ko abuztuaren 30a), Viyan Antar gerra-izenaz ezaguna, kurdu borrokalari eta feminista izan zen. Rajovako Iraultzan eta Estatu Islamikoaren aurkako borrokan benetako feminismoaren ikurra izan zen. Borrokalari gisa Emakumeen Babes Unitateen soldadua zen.

## Biografia

Kurduen familia tradizional batean jaioa, oso gaztetan bere familiak lotutako ezkontza baten bidez ezkondu zen. Hala ere, ezkondu eta 3 hilabetera dibortziatzea lortu zuen, kurduen gizarte-iraultzaren ondoren eskualde kurduan lege berrien bermeari esker. Lege horiek ezkontza konponduak eta poligamia debekatzen zituzten. Asiak bigarren hezkuntza jaso zuen. 2014an, dibortziatu ondoren, Emakumeen Babes Unitateetako kideekin bat egin zuen, eskualdeko zapalkuntza patriarkalaren eskutik emakumearen emantzipazioaren alde borrokatzeko gogo eta idealarekin.
Mendebaldeko hedabideek bere adinari buruz emandako informazioak lausoak dira, baina Abdullah Shirin komandante eta YPJen bozeramaileak baieztatu zuen Asia 1997an jaio zela eta 19 urte zituen jihaidisten eraso suizida batean hil zutenean.

## Polemika

2015eko amaieran argazkilari batek, Alberto Hugo Rojas Luque, argazkiak eta bideo bat egin zion. Asia The Timesen azalan agertu zen; orduan, «Kurdistango Angelina Jolie» gisa aurkeztu zuten, artista horrekin zuen antzekotasuna zela eta. Definizioa asko zabaldu zen baina borrokakideek oso gaizki hartu zuten zeren eta garrantzia kentzeko modu bat bezala ikusten baitzuten, banalizazio era bat gisa.

## Erreferentziak

* ↑ https://www.dailymail.co.uk/news/article-3777518/Angelina-Jolie-Kurdistan-dies-battling-ISIS-Woman-fighter-resembling-Hollywood-superstar-killed-clash-jihadists-Syria.html
* ↑ https://www.inquisitr.com/3496287/asia-ramazan-antar-killed-19-year-old-called-kurdish-angelina-jolie-sacrifices-her-life-to-stop-isis-suicide-bombers
* ↑ https://web.archive.org/web/20160915182015/http://www.tvi24.iol.pt/internacional/estado-islamico/como-a-luta-de-uma-combatente-curda-foi-minimizada-pela-beleza

## Kanpo estekak

* Datuak: Q26899279
* Multimedia: Asia Ramazan Antar / Q26899279
# Asia Square

Asia Square (txinera sinplifikatuz: 亚洲广场; pinyinez: Yà Zhōu Guǎng Chǎng), Marina View-en (Marina Bay, Singapur) dagoena, erabilera mistoko bi dorre biki dira, eta A klaseko bulego-espazioko 200 m², 280 logelako bost izarreko hotel bat, merkataritza-espazioko 6.000 m² ditu eta 'The Cube', aire zabaleko 10 m² espazioa, sarera konektatzeko edo erakustaldi eta jarduketen programa erregular batekin erlaxatzeko erabiltzen dena. 1. Dorrea 2011ko azaroaren 8an osatu eta ireki zen. 2. Dorrea 2013an amaituko zen.

## Kanpo estekak

* Txantiloi:Official
* Marina Bay
* Pure Fitness Asia Square
* Datuak: Q4806473
* Multimedia: Asia Square / Q4806473
# Asia eta Ozeano Bareko Ekonomia Elkarlana

Asia eta Ozeano Bareko Ekonomia Elkarlana :
| Parte-hartzaileak | 21 herrialde |
| Egoitza | Singapur |
| Idazkari Nagusia | Alan Bollard |
| Webgunea | www.apec.org |
Asia eta Ozeano Bareko Ekonomia Elkarlana (ingelesez: Asia-Pacific Economic Cooperation edo APEC) 1989an sortutako biltzar bat da Asia eta Ozeanian merkataritza askea bultzatzen duena.

## Parte-hartzaileak

Australia Brunei Kanada Txile Txina Hong Kong Indonesia Japonia Hego Korea Malaysia Mexiko Zeelanda Berria Papua Ginea Berria Peru Filipinak Errusia Singapur Taipei Thailandia AEB Vietnam

## 2014ko biltzarra

APECen bilkura Pekinen izan zen eta Txinaren hazkundea eta AEBekiko lehia, eta ekonomia nagusien arteko gatazkak izan ziren landutako gai nagusiak.

## Erreferentziak

* ↑ Berria: Estilo Liburua
* ↑ Mikel Rodriguez, «Dragoien biltzarra», Berria, 2014-11-11

## Kanpo estekak

* Datuak: Q170481
* Multimedia: Asia-Pacific Economic Cooperation / Q170481
# Asia Carrera

Asia Carrera Lemmon, jaiotze-izenez Jessica Steinhauser, (New York, 1973ko abuztuaren 6a) aktore pornografiko ohia da.
Jessica Steinhauser New Yorken jaio zen. Ama alemana eta aita japoniarra ditu, eta lau ahizpa-nebetatik zaharrena da. Lippincott Road-en, Little Silverren hazi zen.
156ko inteligentzia kozientea du eta Mensako kide da.
1993tik 2003ra ibili zen aktore pornografiko eta denera 400 film eta bideotik gora grabatu zituen. 2003an helduentzako zinemagintza utzi zuen Don Lemmonekin ezkondu eta gero.
* Datuak: Q540597
* Multimedia: Asia Carrera / Q540597
# Asia Argento

Aria Maria Vittoria Rossa Argento (Erroma, 1975eko irailaren 20a - ), Asia Argento izen artistikoz ezaguna, italiar aktore, zuzendari, DJ eta abeslaria da, zineman eta telebistan ibilitakoa. Dario Argento zuzendariaren eta Daria Nicolodi aktorearen alaba, xXx filmean egindako lanagatik ezaguna da.

## Filmografia

* Dèmoni 2... L'incubo ritorna (1986)
* Zoo (1988)
* La chiesa (1989)
* Palombella rossa (1989)
* Le amiche del cuore (1992)
* Trauma (1993)
* Condannato a nozze (1993)
* Perdiamoci di vista (1994)
* DeGenerazione (1994)
* La Reine Margot (1994)
* La sindrome di Stendhal (1996)
* Il cielo è sempre più blu (1996)
* Compagna di viaggio (1996)
* Viola bacia tutti (1997)
* New Rose Hotel (1998)
* B. Monkey (1998)
* Il fantasma dell'Opera (1998)
* Scarlet Diva (2000)
* Les Morsures de l'aube (2001)
* L'assenzio (2001)
* Red Siren (2002)
* xXx (2002)
* Ginostra (2002)
* The Keeper (2004)
* Ingannevole è il cuore più di ogni cosa (2004)
* Last Days (2005)
* Land of the Dead (2005)
* Marie Antoinette (2006)
* Transylvania (2006)
* Boarding Gate (2007)
* Une vieille maîtresse (2007)
* La terza madre (2007)
* Go Go Tales] (2007)
* De la guerre (2008)
* Diamant 13 (2009)
* Baciato dalla fortuna (2011)
* Gli sfiorati (2011)
* Cavalli (2011)
* Isole (2011)
* Dracula 3D (2012)
* Do Not Disturb (2012)
* Shongram (2013)
* Cadences obstinées (2013)
* Incompresa (2014)
* Sticky Fingers: The Movie! (2016)
* Datuak: Q232052
* Multimedia: Asia Argento / Q232052
# Bailieborough

Bailieborough (irlanderaz: Coill an Chollaigh) Irlandako udalerri bat da, Cavan konderrian dagoena. 2016ko erroldaren arabera 4.006 biztanle zituen.

## Kanpo estekak

* Datuak: Q803843
* Multimedia: Bailieborough / Q803843
# Balansun

Balansun Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q521678
* Multimedia: Balansun / Q521678
# Balantza

Balantza edo haztakina pisuak eta masak neurtzeko tresna bat da.

## Historia

Antzinaroan garatu ziren lehenengo balantzak eta XVII. mendera arte ez zen aurrerapen handirik izan. Mende horretan, Roberval balantzak asmatu zen, platerak airean dituen antzinako balantza ez bezala, platerak balantzaren zurtoinaren gainean jartzen dituena.

## Erabilera

Non-nahi erabiltzen den tresna da, etxeko sukaldaritzan osagaiak pisatzeko, merkataritzan produktuak soltean saltzeko, industrian, medikuntzan nahiz ikerkuntzan. Laborategietan ere erabiltzen da masa kantitate txikiak zehaztasunez neurtzeko ondoren haiekin erreakzio kimikoak burutu ahal izateko.
Gaur egun, balantza elektronikoak erabiltzen dira bereziki. Erabilera askoz errazagoa da eta zehaztasuna ere handiagoa izaten baita.

## Sinboloa

Justiziaren sinboloa da balantza. Justizia emakume gisa errepresentatzen da, esku batean balantza eta bestean ezpata duela. Begiak zapi batez estalita ditu.

## Erreferentziak

* ↑ «haztakin - OEH - Orotariko Euskal Hiztegia» www.euskaltzaindia.eus (Noiz kontsultatua: 2021-05-21).
* ↑ (Gaztelaniaz) por. Balanza Roberval – Museo Virtual. (Noiz kontsultatua: 2022-06-01).
* ↑ «Balanza Electrónica» Definición MX (Noiz kontsultatua: 2022-06-01).
* ↑ (Gaztelaniaz) «Símbolo de la Justicia - Significado, elementos y características» Concepto (Noiz kontsultatua: 2022-06-01).

## Kanpo-estekak

* Datuak: Q134566
* Multimedia: Weighing scales / Q134566
ieaKimika laborategiko tresneria :
# Balantza (argipena)

Balantza hitzak adiera eta erabilera zenbait ditu:
* balantza, pisuak neurtzeko tresna;
* Balantza edo Libra, zodiakoko zeinua;
* ekonomian, balantza, bi izariren arteko desorekaren neurria,
** balantza-orria,
** merkataritza-balantza,
** ordainketa-balantza.
# Balantze-orri

Kontabilitatean, balantze-orria enpresa bateko ondarearen egoera une jakin batean agertzen duen agiri bat da. Balantzeak enpresak daukan ondarearen zerrenda zehazten du, ondare hau sortu duten finantza-baliabideekin batera. Aktiboa, pasiboa, finantzaketa-taula, eta galera-irabaziak barneratzen ditu. Aktiboa finantzaketa-taulako fluxuen batura baino handiagoa denean, galerak egongo dira, eta txikiagoa denean, irabaziak. Ondare garbia, finantzaketa-taulako fluxuak gehi galera-irabaziak izango da.
Balantzeak hiru atal bereizten ditu:
* aktiboa: enpresak daukana da (eraikinak, makinak, dirua, ...), etorkizunean enpresari etekinak emango dizkio erabiltzeagatik, (makineriaren kasuan) saltzeagatik edo trukatzeagatik.
* pasiboa: enpresak dituen betebeharrak dira, eskuarki ekonomikoak izaten dira, bere aktiboa osatzeko erabili dituen kanpoko baliabideak edo dituen zorrek osatzen dutelako (maileguak, herri-ogasunari zor zaiona...).
* ondare garbia: aktiboa osatzeko erabilitako funts berekiak (bazkideen ekarpena edo kapitala, baltzuak eraturiko erreserbak...) osatzen dute.
Balantzeak orekazko egoera bat islatu behar du: batetik, aktiboa eta bestetik pasiboa eta ondare garbia, berdinak izan behar dira zenbatekoz, finantza-baliabideak (pasiboa eta ondare garbia) ondarea (aktiboa) osatzeko erabili behar baitira. Oreka honi kontabilitate-ekuazio deritzo.
Aktiboan nahiz pasiboan elementuak sailkatuta agertzen dira haien ezaugarrien arabera, ondare-masak osatzeko. Horrela, aktiboan aktibo korrontea eta ez-korrontea bereizten dira, eta pasiboan ere berdin, elementuen likidotasuna urtebete baino laburragoa denean aktibo ez-korrontea izanik eta urte bete baino gehiago denean aktibo korrontea izanik.
Hiru adigai haiek formula honen bidez kalkulatu daitezke:
Ondare garbia = Aktiboa - Pasiboa

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-03-18).
* ↑ (Gaztelaniaz) elEconomista.es. Balance: qué es - Diccionario de Economía - elEconomista.es. (Noiz kontsultatua: 2018-10-15).

## Kanpo estekak

* Datuak: Q46834
* Multimedia: Balance sheets / Q46834
# Balantzatxoa

Balantzatxoa 1978. urtean Juan Miguel Gutiérrezek eginiko filma da, Paco Sagarzazuren Xaribari Antzerki Taldearentzat egindako antzezlan batean oinarrituta.
Euskadin egindako euskarazko lehenengo film luzea da, bereziki gazteei zuzendua. Irakaskuntza tradizionalaren autoritarismoa kritikatu zuen: 'globalizazioa' dela eta umeen artean gertatzen diren akulturazioaren eta identitate-galtzearen inguruko arazoak kontatzen dira.

## Aktoreak

* Paco Sagarzazu
* Jose Ramon Soroiz
* Joseba Urcelai
* Arantxa Etxebeste
* Antxon Igoa

## Erreferentziak

* ↑ Barambones Zubiria, Josu. (2011). «Una mirada telescópica al cine en euskera: versiones originales dobladas y subtituladas» Hermeneus: Revista de la Facultad de Traducción e Interpretación de Soria (13): 25-59. ISSN 1139-7489..
* ↑ Euskadiko Filmategia. Balantzatxoa. .
* ↑ Ikasbil. Taulak ala pantaila?. .

## Kanpo estekak

* Datuak: Q21932948
# Auenwald

Auenwald Alemaniako udalerria da. Baden-Württemberg estatuan kokatuta dago, [[Rems-Murr barrutia|Rems-Murr]] barrutian. 2014an 6.740 biztanle zituen 19,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q83205
* Multimedia: Auenwald / Q83205
# Auetal

Auetal Alemaniako udalerria da. Saxonia Beherea estatuan dago, [[Schaumburg barrutia|Schaumburg]] barrutian. 2014an 6.327 biztanle zituen 62,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q647843
* Multimedia: Auetal / Q647843
# Auer

Auer, italieraz Ora, Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 3.866 biztanle ditu, 11,79 kilometro koadroko azaleran banatuta.

## Mugakideak

Auer-ek honako udalerri hauekin egiten du muga:
Aldino/Aldein Montan Vadena Bronzolo Tramin an der Weinstraße

## Kanpo estekak

* Datuak: Q433413
* Multimedia: Auer, South Tyrol / Q433413
# Auersperg jauregia

Auersperg jauregia (alemanez: Palais Auersperg) jatorriz Palais Rosenkavalier deitua, Josefstadt auzoko Auerspergstraße kalean dagoen jauregi barrokoa da, Vienan.
Auersperg jauregia 1706 eta 1710 artean eraiki zen Rottenhof zaharrean, Johann Bernhard Fischer von Erlach eta Johann Lukas von Hildebrandt arkitekto ezagunen planen arabera, Hieronymus Capece de Rofrano-rentzat, aurreko izenaren Rosenkavalier izenarekin. Jauregiaren erdiko atala 1720 eta 1723 artean aldatu zuten Johann Christian Neupauerreren arabera.
1749an, Josef Saxe-Hildburghausengoa printzearen jauregia neguko egoitza gisa erabiltzen hasi zen. Giuseppe Bonno kontratatu zuen jauregiko musika zuzendari gisa. 1754 eta 1761 artean, astero musika ikastaroak egin ziren neguan zehar.
1759tik aurrera, jauregia alokatu zuen eta Christoph Willibald Gluck kontratatu zuen bertan egiten ziren kontzertuen zuzendari nagusi gisa.
1777an Auersperg jauregiko Johann Adam printzeak, Frantzisko I.a eta Maria Teresa enperadorearen adiskide eta konfidentea, jauregia erosi zuen, garai hartan Palais Rofrano deitzen zena.
1940an, Ferdinand Auerspergek Palais heredatu zuen eta 1942an, bere arreba Christiane Croyk bere herentzia onartu zuen. Bigarren Mundu Gerran familiarekin bizi zen Auesperg jauregiaren goiko geletan. Bigarren Mundu Gerran bertan zeuden erresistentziako kideak ere ezkutatu zituzten. Auesperg jauregia Alliierte Kommandanturek, Aliatuen Kontrol Kontseiluaren indar poliziaren esku geratu zen eta gero haien egoitza gisa erabili zuten.
Konsul Alfred Weissek, Arabiako Kaffee fundatzaileak, erosi zuen Auesperg jauregia 1953an. 1953an eta 1954an Oswald Haerdtl arkitektoak zabaldu zuen, laranjeria, neguko lorategia eta gela funtzionalagoak gehitu zituena. Alfred Weissek 600 lagunentzako kafetegi handi bat ireki zuen Auesperg jauregian, ondoan terraza batekin.
2006 hasieran, Auesperg jauregia berriro saldu zen Europako familia zahar bati. Estatuak apartamentu berdinak izaten jarraitzen dute eta helburu musikaletarako erabiltzen dira oraindik. Datozen urteetan Auesperg jauregia zaharberrituko da eta museo txiki bat egitea aurreikusten da. Gaur egun, Auesperg jauregiak mota askotako musika ekitaldietarako erabiltzen da; hamaika logela ditu eta gehienez 1000 gonbidatu izan ahal dira.

## Kanpo estekak

* Datuak: Q264612
* Multimedia: Palais Auersperg / Q264612
# Auerbach (Bavaria Beherea)

Auerbach Alemaniako udalerria da. Bavaria estatuan kokatuta dago, [[Deggendorf (barrutia)|Deggendorf]] barrutian. 2014an 2.097 biztanle zituen 24,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q170162
* Multimedia: Auerbach (Landkreis Deggendorf) / Q170162
# Auf der anderen Seite

Auf der anderen Seite (euskaraz: «beste aldean») 2007ko Fatih Akın turko-alemaniar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Ali Aksu Alemanian bizi den agure turkiarra da. Prostituta turkiar bat, Yeter, behin baino gehiagotan bisitatu ondoren, prostituzioa utzi eta berarekin bizitzera joateko proposatu zion, han irabazten duen gauza bera ordainduko diola aginduz. Yeterrek integrista islamiko batzuek prostituzioari uzten ez badu hilko zutela mehatxatu ondoren, proposamena onartuko du. Aliren etxean Nejat ezagutuko du, haren semea, Hanburgoko Unibertsitateko literatura irakaslea. Gau horretan bertan, Alik bihotzekoa du.

## Aktoreak

* Tuncel Kurtiz: Ali Aksu.
* Baki Davrat: Nejat Aksu.
* Nursel Köse: Yeter Öztürk.
* Nurgül Yesilçay: Ayten Öztürk.
* Hanna Schygulla: Susanne Staub.
* Patrycia Ziolkowska: Lotte Staub.

## Kanpo estekak

* Datuak: Q705871
# Auerbach in der Oberpfalz

Auerbach in der Oberpfalz Alemaniako hiri-udalerri bat da, Bavaria estatuan. Azken zentsuaren arabera 9.066 biztanle zituen, 70,25 kilometro koadroko azaleran.

## Kanpo estekak

* Datuak: Q523956
* Multimedia: Auerbach in der Oberpfalz / Q523956
# Auerbach (Erzgebirgskreis)

Auerbach Alemaniako udalerria da. Saxonia estatuan dago, [[Erzgebirge barrutia|Erzgebirge]] barrutian. 2014an 2.620 biztanle zituen 8,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q57707
* Multimedia: Auerbach (Erzgebirge) / Q57707
# Astorki-urdin

Astorki-urdina (Polyommatus thersites) Lycaenidae familiako tximeleta espezie bat da. Europa hegoaldean, Afrika iparraldean eta Asia erdialderaino hedaturik dago, Tian Shan mendilerroraino.
Louis Prosper Cantener frantziar entomologoak deskribatu zuen 1835. urtean.

## Deskribapena

Tximeleta txikia da, 22 eta 28 mm arteko hegal zabalera du. Tximeleta arra urdina da, hegalen ertzetan kolore beltzezko lerroa du eta ondoren ertz zuria. Sexu dimorfismoa duen espezie bat da, emea oso desberdina baita. Hegal marroiak ditu eta ilargi erdi itxurako puntu laranja ugari. Arraren zein emearen hegalen azpialdea grisa da, baina udako belaunaldiek harea kolorea izaten dute. Puntu beltz ugari ditu eraztun zuriz inguratuta eta ilargi erdi itxurako puntu laranjak ere bai.

## Bizi zikloa

Bi belaunaldi izaten ditu eta apiriletik irailera edo urrira ikusten dira tximeleta helduak hegan. Arrak sarritan ikusten dra putzuen ertzetan ura edaten. Tximeleta emeak landarearen hostoetan, loreetan edo zurtinetan jartzen ditu arrautzak eta bertatik beldak lodikote berdeak jaiotzen dira, ertzetan lerro zurixka bat dutenak. Negua igarotzeko Lasius, Tapinoma eta Myrmica generotako inurriekin harremantzen dira eta hauek zaintzen dituzte haien inurritegietan. Udaberrian pupa berde argia sortzen du eta ondoren tximeleta heldua jaiotzen da.

## Habitata

Lurralde bero eta lehorrak atsegin ditu eta itsasoaren mailatik hasita 2.200 metrotako altueraraino ikus daiteke.

## Iruditegia

* Arra.
* Emea.
* Azpialdea.
* Emea uda garaian.

## Erreferentziak

* ↑ «Polyommatus» www.nic.funet.fi (Noiz kontsultatua: 2023-05-07).
* 1 2 (Gaztelaniaz) Valderrey, Juan Luis Menéndez. «Polyommatus thersites (Cantener, 1834)» Naturaleza y turismo (Noiz kontsultatua: 2023-05-07).
* ↑ Tolman, Tom. (cop. 2009). Guide des papillons d'Europe et d'Afrique du Nord : 440 espèces illustrées en 2000 dessins en couleurs. ([Nouvelle édition revue et augmentée]. argitaraldia) Delachaux et Niestlé ISBN 978-2-603-01649-7. PMC 690679182. (Noiz kontsultatua: 2023-05-07).

## Kanpo estekak

* Datuak: Q1423288
* Multimedia: Polyommatus thersites / Q1423288
* Espezieak: Polyommatus thersites
# Astra 4000

Astra 4000, Falcon deitua, euskal pistola semiautomatikoa da. 1955etik aurrera Gernikan zegoen Astra, Unceta y Cía enpresak 48.000 ale ekoiztu zituen.
Gehienbat 9 × 17 mm labur, 7,65 × 17 mm Browning eta .22 Long Rifle kartutxoak erabiltzen ditu.

## Erreferentziak

* ↑ (Ingelesez) Hogg, Ian; Adam, Rob. (1996). Jane's Guns Recognition Guide. (1. argitaraldia) Italia: HarperCollins, 512 or. ISBN 9780004709796..

## Kanpo estekak

* Datuak: Q3272535